РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број 06-2/237-13

21. јун 2013. године

Б е о г р а д

На оснoву члана 70. став 1. Пословника Народне скупштине

С А З И В А М

12. СЕДНИЦУ ОДБОРА ЗА ПОЉОПРИВРЕДУ, ШУМАРСТВО И ВОДОПРИВРЕДУ ЗА 25. ЈУН 2013. ГОДИНЕ, СА ПОЧЕТКОМ У 11,00 ЧАСОВА

За седницу предлажем следећи

 Д н е в н и р е д

 1. Разматрање Информације Министарства пољопривреде, шумарства и водопривреде о примени прописа и исплатама субвенција, премија и кредита са субвенционисаним каматама пољопривредним произвођачима;

 2. Разматрање Информације Министарства пољопривреде, шумарства и водопривреде о стању усева ратарских култура, поплављеним површинама пољопривредног земљишта и припремама за жетву пшенице и других стрних жита рода 2013. године;

 3. Разматрање Информације Министарства пољопривреде, шумарства и водопривреде о берби малине рода 2013. године и проблемима у откупу;

 4. Разматрање Информације Републичке дирекције за робне резерве за откуп и складиштење житарица у јавним складиштима, и

 5. Разно.

 Материјале за 1. 2. 3. и 4. тачку дневног реда достављам у прилогу, као и Записник 11. седнице Одбора, одржане 13. јуна 2013. године.

 Седница ће се одржати у Дому Народне скупштине, Трг Николе Пашића 13, сала II у приземљу.

 ПРЕДСЕДНИК ОДБОРА

 Александар Сенић, с.р.